 ***GYŐR MEGYEI JOGÚ VÁROS***

***9021 Győr, Városház tér 1.***

……….napirendi pont

**Fűke Péter, a Településfejlesztési Főosztály vezetőjének előterjesztése**

**Javaslat a Madarak és Fák Napja alkalmából rendezendő természetismereti vetélkedő támogatására az önkormányzati Környezetvédelmi Alap terhére**

Győr, 2016. április 14.

                                                  Előterjesztő:  **Fűke Péter**

 **főosztályvezető**

Az előterjesztést véleményezte: Pénzügyi Bizottság

Az előterjesztést látta: Borkai Zsolt Radnóti Ákos

 polgármesteralpolgármester

Törvényességi véleményezésre bemutatva:      Dr. Lipovits Szilárd

                                                                            jegyző

Az előterjesztést készítette:                               Településfejlesztési Főosztály

**Fűke Péter, a Településfejlesztési Főosztály vezetőjének előterjesztése**

**Javaslat a Madarak és Fák Napja alkalmából rendezendő természetismereti vetélkedő támogatására az önkormányzati Környezetvédelmi Alap terhére**

**Tisztelt Városstratégiai Bizottság!**

Szitás-domb füvészkert (Győr-Bácsa, Szitásdomb utca), a szigetközi hajdani futóhomok-felszínek utolsó maradványainak egyike. Számos védett növény- és állatfaj élőhelye. 2009-ben Győr Megyei Jogú Város Önkormányzata és a Zölderő Környezetvédő és Szépítő Egyesület részben megtisztította, részben bekerítette a területet és tanösvényt alakított ki benne. 2011-től a kezelését a Fertő-Hanság Nemzeti Park Igazgatóság átvette, a terület szemét mentesítését folytatta, a bekerítést befejezte és megkezdte a védett növények áttelepítését az Audi győri gyárbővítés által érintett területekről.

A Zölderő Környezetvédő és Szépítő Egyesület évente megrendezi május első hetében a Madarak és Fák Napját a Szitás-domb füvészkertben. 2016. évben május 6-án lesz a rendezvényük, ahová Győr általános iskoláinak alsó tagozatos diákjait és tanárait hívják természetismereti vetélkedőre. A rendezvényt 130-140 résztvevőre tervezik, a korábbi évek tapasztalatai alapján.

A természetismereti vetélkedő megrendezésének költsége (mely tartalmazza a szükséges nyomdai és másolási, valamint a felmerülő szállítási költségeket, a Mobil WC és ásványvíz biztosítását, a vetélkedő témakörének szakmai összeállítását), a kérelmező által megadott költségvetés alapján 130.000,- Ft, melyhez az Egyesület a Városstratégiai Bizottság támogatását kérte.

A támogatás az Önkormányzati Környezetvédelmi Alapból biztosítható. Győr Megyei Jogú Város Önkormányzata Közgyűlésének Városstratégiai Bizottsága a Környezetvédelmi Alap terhére esetenként legfeljebb 250.000,- Ft erejéig saját hatáskörben dönthet.

Kérem a Tisztelt Bizottságot, hogy az alábbi határozati javaslatot szíveskedjen elfogadni!

                                                   **HATÁROZATI JAVASLAT**

1. Győr Megyei Jogú Város Önkormányzata Közgyűlésének Városstratégiai Bizottsága a Madarak és Fák Napján természetismereti vetélkedő megrendezésére 130.000,- Ft felhasználását biztosítja a Zölderő Környezetvédő és Szépítő Egyesület részére pénzeszköz átadása keretében, az Önkormányzati Környezetvédelmi Alap terhére.

2. A Bizottság felkéri a Településfejlesztési Főosztály vezetőjét, hogy a támogatás folyósításához szükséges intézkedést tegye meg.

Felelős : Városstratégiai Bizottság elnöke

Határidő: azonnal

Győr, 2016. április 14.

                                                                                              **Fűke Péter**

**főosztályvezető**